Εθνικό Στάδιο της Βαρσοβίας

Το Εθνικό Στάδιο της Βαρσοβίας (πολωνικά: Stadion Narodowy) είναι ποδοσφαιρικό στάδιο στη Βαρσοβία της Πολωνίας, το οποίο κτίστηκε στο μέρος όπου βρισκόταν το Στάδιο της Δεκαετίας που θεωρείτο ως η μεγαλύτερη αγορά της Ευρώπης. Η κατασκευή του Εθνικού Σταδίου ξεκίνησε το 2009 και έληξε το 2011. Το στάδιο άνοιξε στις 16 Δεκεμβρίου 2011. Σ' αυτό το στάδιο διεξήχθησαν αγώνες του Euro 2012.

 Περιγραφή 
Η χωρητικότητα του σταδίου ανέρχεται στους 58.145 ανθρώπους και έχει κινητή στέγη, η οποία μπορεί να μετατρέπει το στάδιο σε αθλητική αρένα και σε χώρο για συναυλίες. Κοντά στο στάδιο θα χτιστεί μια ολυμπιακή πισίνα με θέσεις για 4.000 άτομα, ένα γουότερπαρκ, ένα ξενοδοχείο και ένα congress hall, το οποίο θα διαθέτει χώρο στάθμευσης για 8.000 αυτοκίνητα στην περιοχή του σταδίου και άλλα 4.000 στο παρακείμενο έδαφος. Επίσης αναμένεται και η δημιουργία του σιδηροδρομικού σταθμού «Σταντιόν», το οποίο θα ενώνει την περιφέρεια και το κέντρο της πόλης.

 Ομάδες 
 Εθνική Πολωνίας 
Στις 29 Φεβρουαρίου 2012, η εθνική Πολωνίας αντιμετώπισε την εθνική Πορτογαλίας. Κατά τη διάρκεια του Euro 2012, στο στάδιο διεξήχθησαν τρεις αγώνες του Ομίλου Α - δύο αγώνες με τη συμμετοχή της εθνικής Πολωνίας (απέναντι στην εθνική Ελλάδος και στην εθνική Ρωσίας)-, καθώς επίσης ένας προημιτελικός και ένας ημιτελικός.

 Λέγκια Βαρσοβίας 
Το Εθνικό Στάδιο της Βαρσοβίας θα είναι και η έδρα της Λέγκια Βαρσοβίας - το Pepsi Arena θα βρίσκεται υπό ανακατασκευή και επέκταση, χωρίς να κλείσει. Η Λέγκια Βαρσοβίας ανακοίνωσε ότι θα χρησιμοποιεί το Εθνικό Στάδιο Βαρσοβίας μονάχα για μεγάλες αναμετρήσεις. Η πρώτη μεγάλη αναμέτρηση που έγινε στο Εθνικό Στάδιο ήταν το ντέρμπι της Λέγκια και της Βίσλα Βαρσοβίας, στις 11 Φεβρουαρίου 2012, για το Κύπελλο ποδοσφαίρου Πολωνίας.

 Οι αγώνες του Euro 2012 
ΗμερομηνίαΏρα (UTC+2)Ομάδα 1''ΣκορΟμάδα 2Στάδιο της διοργάνωσηςΘεατές 8 Ιουνίου 2012  18:00  Πολωνία  1 - 1  Ελλάδα  Όμιλος Α  56.070 12 Ιουνίου 2012  20:45  Πολωνία  1 - 1  Ρωσία  Όμιλος A  55.920 16 Ιουνίου 2012  20:45  Ελλάδα  1 - 0  Ρωσία  Όμιλος A  55.614 21 Ιουνίου 2012  20:45   Τσεχία  0 - 1   Πορτογαλία  Προημιτελικός  55.590 28 Ιουνίου 2012  20:45   Γερμανία  1 - 2   Ιταλία  Ημιτελικός  55.540

 Δείτε επίσης 
 Κατάλογος σταδίων ποδοσφαίρου στην Πολωνία

 Παραπομπές 

 Πηγές 

 Эскиз нового стадиона включая окрестности
 Предварительное описание стадиона в Польско-Украинской заявке на Евро-2012
 Фотографии со стадиона

Κατηγορία:Στάδια ποδοσφαίρου στην Πολωνία
Κατηγορία:Αθλητικές εγκαταστάσεις στη Βαρσοβία
Κατηγορία:Στάδια με εισελκόμενη κλειστή οροφή στην Ευρώπη
Κατηγορία:Εθνική Πολωνίας (ποδόσφαιρο)
Κατηγορία:Λέγκια Βαρσοβίας
Κατηγορία:Στάδια Ευρωπαϊκού Πρωταθλήματος Ποδοσφαίρου 2012